### Գնման առարկա է հանդիսանում “ՀՀ Արագածոտնի մարզպետի աշխատակազմ»-ի կարիքների համար` “Ներքին աուդիտի ծառայություններ» ձեռքբերումը , որոնք խմբավորված է «1» չափաբաժնում`

|  |  |  |
| --- | --- | --- |
| ***Չափաբաժինների համարները*** | | ***Չափաբաժնի անվանումը*** |
| ***համարները*** | ***պլանավորված (կանխատեսվող) գնման ընդհանուր /պայմանագրային/ գինը*** |
| **1** | **4 090 000** | **“*Ներքին աուդիտի ծառայություններ*»** |

*Հավելված 1*

*N 26/01 գնման հայտի*

*Գնման առարկայի տեխնիկական*

*բնութագրերը գնման ժամանակացույցը*

ՏԵԽՆԻԿԱԿԱՆ ԲՆՈՒԹԱԳԻՐ - ԳՆՄԱՆ ԺԱՄԱՆԱԿԱՑՈՒՅՑ\*

ՀՀ դրամ

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Ծառայության | | | | | | | | |
| հրավերով նախատեսված չափաբաժնի համարը | գնումների պլանով նախատեսված միջանցիկ ծածկագիրը` ըստ ԳՄԱ դասակարգման (CPV) | տեխնիկական բնութագիրը | չափման միավորը | ընդհանուր գինը/ՀՀ դրամ | ընդհանուր քանակը | մատուցման | |
| հասցեն | Ժամկետը\*\* |
| 1 | 79211180/502 | Ներքին աուդիտիծառայություն | դրամ | **4 090 000** | 1 | ՀՀ Արագածոտնի մարզ | Ծառայության մատուցումն իրականացվում է պայմանագրի ուժի մեջ մտնելու օրվանից մինչև 2026 թվականի դեկտեմբերի 15-ը: |

ՏԵԽՆԻԿԱԿԱՆ ԲՆՈՒԹԱԳԻՐԸ

ՀՀ ԱՐԱԳԱԾՈՏՆԻ ՄԱՐԶՊԵՏԻ ԱՇԽԱՏԱԿԱԶՄԻ ԿԱՐԻՔՆԵՐԻ ՀԱՄԱՐ ՆԵՐՔԻՆ ԱՈՒԴԻՏԻ ԾԱՌԱՅՈՒԹՅՈՒՆՆԵՐԻ

ՀՀ ՖԻՆԱՆՍՆԵՐԻ ՆԱԽԱՐԱՐԻ 15.07.2020Թ. N 204-Լ

ՀՐԱՄԱՆԸ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՆՐԱՅԻՆ ՀԱՏՎԱԾԻ ՆԵՐՔԻՆ ԱՈՒԴԻՏԻ ԾԱՌԱՅՈՒԹՅԱՆ ՁԵՌՔԲԵՐՄԱՆ ՀԱՄԱՐ ԳՆՄԱՆ ՀԱՅՏՈՒՄ ՆԵՐԱՌՎՈՂ ԲՆՈՒԹԱԳՐԻՆ ՆԵՐԿԱՅԱՑՎՈՂ ՊԱՀԱՆՋՆԵՐԸ ՀԱՍՏԱՏԵԼՈՒ ՄԱՍԻՆ

1․ ՆԵՐՔԻՆ ԱՈՒԴԻՏԻ ՇՐՋԱՆԱԿԸ ԵՎ ՄԱՏՈՒՑՎՈՂ ԾԱՌԱՅՈՒԹՅԱՆԸ ՆԵՐԿԱՅԱՑՎՈՂ ԸՆԴՀԱՆՈՒՐ ՊԱՀԱՆՋՆԵՐԸ

Ներքին աուդիտը հանդիսանում է անկախ, օբյեկտիվ հավաստիացման և խորհրդատվական գործառույթ, որն ուղղված է մարզպետի աշխատակազմի գործունեության բարելավմանը և ընդգրկում է մարզպետի աշխատակազմի գործունեությանն առնչվող բոլոր գործառույթները և մարզպետի աշխատակազմի գործունեության արդյունքները, այսինքն՝ մարզպետի աշխատակազմի ներքին հսկողության ողջ համակարգը` ներառյալ բոլոր գործառնությունները, ռեսուրսները, ծառայությունները, գործընթացները, ծրագրերը և այլ իրավահարաբերություններից առաջացող խնդիրներ, որի մատուցման նպատակով հրավիրված անձը (այսուհետ՝ Կատարող) պետք է`

* նկարագրի ներքին աուդիտի իրականացման հիմնական ոլորտները, աուդիտի ենթակա ստորաբաժանումների մասնակցության առանձնահատկությունները, ինչպես նաև աջակցությունը,
* մարզպետի աշխատակազմի ղեկավարությանը պատշաճ գնահատական ներկայացնի կազմակերպության ներքին հսկողության համակարգի համապատասխանության, հուսալիության և արդյունավետության մասին,
* գնահատի ֆինանսական կառավարման և հսկողության համակարգերը՝ մարզպետի աշխատակազմի ղեկավարության կողմից սահմանված կանոնների (քաղաքականության), ընթացակարգերի և գործողությունների ամբողջությունը,
* մարզպետի աշխատակազմի կառավարչական գործընթացների, ներքին հսկողության համակարգի, ռիսկերի կառավարման (ռիսկերի բացահայտման, գնահատման և հսկման) գործընթացների համակարգված և կարգավորված գնահատման ու դրանց բարելավման միջոցով աջակցի մարզպետի աշխատակազմին վերջինիս նպատակների արդյունավետ իրականացման գործում,
* հավաստիացնի ՀՀ Արագածոտնի մարզպետին (այսուհետ՝ Մարզպետ) և ներքին աուդիտի կոմիտեին, որ մարզպետի աշխատակազմի ստորաբաժանումների ղեկավարները պատշաճորեն կատարում են իրենց վրա դրված պարտականությունները (ներքին հսկողության, ռիսկերի կառավարման և կառավարչական գործընթացների համակարգերի ներդնումը և պահպանումը),
* օժանդակի մարզպետի աշխատակազմին լինել հաշվետու ողջ հանրության առջև` գնահատելով վերջիններիս կողմից օրենքներով և այլ իրավական ակտերով սահմանված պահանջների կատարումը և իրականացված գործառույթների օգտավետությունը և արդյունավետությունը,
* օբյեկտիվ կարծիք տրամադրի վերահսկող մարմիններին Մարզպետի կողմից ներկայացված ֆինանսական գործունեության և այլ կատարողականի վերաբերյալ հաշվետվությունների արժանահավատության և հավաստիության վերաբերյալ,
* օժանդակի Մարզպետին հասնել իր առջև դրված նպատակներին` բարելավելով կազմակերպության համակարգերը և ծառայությունները,
* իր ներկայությամբ նվազեցնել խարդախության, վատնումների և այլ չարաշահման դեպքերի տեղի ունենալու հավանականությունը,
* ապահովի աուդիտորների վարքագծի համապատասխանությունը սահմանված վարքագծի կանոններին,
* ապահովի իր առնվազն մեկ աշխատակցի մշտապես ներկայությունը մարզպետի աշխատակազմում, որը պատասխանատու է ներքին աուդիտի օրենսդրությամբ նախատեսված բոլոր պահանջների կատարման համար,
* ապահովի «Ներքին աուդիտի մասին» օրենքով աուդիտի ստորաբաժանման, ներառյալ` ստորաբաժանման ղեկավարի համար սահմանված իրավունքների և պարտականությունների կատարումը,
* կատարի ներքին աուդիտի կոմիտեի քարտուղարի պարտականությունները,
* հաշվետու լինի Մարզպետին և ներքին աուդիտի կոմիտեին,
* բացի ներքին աուդիտի գործունեության կառավարման գործառույթներից, չիրականացնի մարզպետի աշխատակազմի կառավարման որևէ գործառույթ:

Նախկինում կատարած աուդիտորական աշխատանքերի արդյունքները պետք է ընդունվեն ի գիտություն և հաշվի առնվեն հետագա աշխատանքներում։

**2. ՆԵՐՔԻՆ ԱՈՒԴԻՏԻ ԵՆԹԱԿԱ ՄԻՋԱՎԱՅՐԸ**

Կատարողը պետք է գնահատի մարզպետի աշխատակազմի ներքին աուդիտի միջավայրը, որը ներառում է մարզպետի աշխատակազմի ամբողջ համակարգը, ընդգրկում մարզպետի աշխատակազմի աուդիտի բոլոր հնարավոր գործառույթները, առաջադրանքներն ու աուդիտի ենթակա գործընթացները։ Կատարողը իր աշխատանքների կազմակերպման փուլում, նախևառաջ, պետք է հստակ սահմանի մարզպետի աշխատակազմի կառուցվածքը և կառուցվածքի տարրերի գործառույթները և դրանց նկարագրությունները՝ (Գործառույթը կամ գործընթացը կազմակերպության նպատակին հասնելուն ուղղված հաջորդական և փոխկապակցված գործողությունների, դրանց կատարման պայմանների և անհրաժեշտ ռեսուրսների ամբողջությունն է)։

Աուդիտի միջավայրի տարրերը, որոնք կոչվում են միավորներ (այսուհետ՝ Միավորներ) ներառում են.

1) ՀՀ Արագածոտնի մարզպետի աշխատակազմի ենթակայությամբ գործող կազմակերպությունները` պետական ոչ առևտրային կազմակերպությունները (ՊՈԱԿ), 50 տոկոս և ավելի պետական մասնակցությամբ բաժնետիրական ընկերությունները,

2) ՀՀ Արագածոտնի մարզպետի աշխատակազմի հիմնական և աջակցող ստորաբաժանումները (վարչությունները, բաժինները),

**3.ՁԵՌՔԲԵՐՎՈՂ ԾԱՌԱՅՈՒԹՅԱՆ ՆԿԱՐԱԳԻՐԸ**

1. Կատարողը պարտավոր է Պայմանագրի ուժի մեջ մտնելու օրվանից ձեռնարկել ներքին աուդիտի մասին օրենսդրությամբ սահմանված գործողությունների կատարումը այնպիսի ժամկետներում, որպեսզի մինչև պայմանագրի գործողության ժամկետի ավարտը ապահովի սույն տեխնիկական բնութագրով և ներքին աուդիտի մասին օրենսդրությամբ սահմանված ներքին աուդիտի ծառայությունների մատուցումը.
2. Սույն բաժնի 1-ին կետով սահմանված պարտականության կատարման նպատակով Կատարողը պարտավոր է.

ա) կազմել և Մարզպետի հաստատմանը ներկայացնել ներքին աուդիտի կանոնակարգը և դրա փոփոխությունները, որում անհրաժեշտ է սահմանել այն դրույթները, որոնք ենթակա են պարտադիր կատարման ողջ մարզպետի աշխատակազմի համար և պետք է արտացոլեն աուդիտի իրականացման բոլոր փուլերը և այն հարցերը, որոնք նպաստում են ներքին աուդիտի աշխատանքների կազմակերպմանը,ինչպես նաև Միավորների կողմից իրականացվող այն գործառույթները, որոնք ենթակա են ներքին աուդիտի.

բ) ներքին աուդիտի մասին Հայաստանի Հանրապետության օրենսդրությամբ սահմանված կարգով, ինչպես նաև Մարզպետի կողմից մատնանշված խնդիրների հիման վրա կազմել ներքին աուդիտի երեք տարվա ռազմավարական և տարեկան ծրագրերը՝ հիմք ընդունելով մարզպետի աշխատակազմի աուդիտի իրականացման անհրաժեշտության գնահատականները (ռիսկերի գնահատումները, ինչպես նաև նախորդ ժամանակահատվածներում մարզպետի աշխատակազմում իրականացված ներքին աուդիտների եզրակացությունները, բացահայտված խնդիրները, ներկայացված առաջարկությունները, դրանց գծով իրականացված գործողությունները և դրանց կատարման վերաբերյալ հաշվետվությունները), հստակ նշելով ներքին աուդիտի ենթակա Միավորների քանակը, աուդիտի ենթակա ոլորտները, աուդիտների ժամկետները (հաճախականությունը), ելնելով առկա ռեսուրսներից աուդիտի նպատակներին արդյունավետ կերպով հասնելու համար ընտրված աուդիտի միջոցները, որն էլ ելակետային հիմք կդառնա ռազմավարական ծրագրում ընդգրկված հաջորդող տարիների համար ներքին աուդիտի ձեռքբերման նպատակով կազմակերպվելիք գնման ընթացակարգին գնային առաջարկի ներկայացման համար.

գ) իրականացնել արդյունավետ ներքին աուդիտ՝ գնահատելով ֆինանսական կառավարման, հսկողության համակարգերի արդյունավետությունը և համապատասխանությունը հետևյալ պայմաններին`

* մարզպետի աշխատակազմի ղեկավարության կողմից ռիսկերի բացահայտում, գնահատում և կառավարում, մասնավորապես՝ Մարզպետի կողմից կատարված ռիսկերի գնահատման հավաստիությունը, Մարզպետի կողմից իրականացվող ռիսկերի դիտարկումը և արդյունքների ներկայացումը, ինչպես նաև ռիսկերի և հսկողության համակարգի հետ կապված խնդիրների լուծումը, Մարզպետի կողմից ներկայացված հաշվետվություններն այն դեպքերի վերաբերյալ, երբ ռիսկերը գերազանցել են դրանց ընդունելի միջակայքը, և այդ հաշվետվություններին մարզպետի աշխատակազմի ստորաբաժանումների ղեկավարների արձագանքը,
* Հայաստանի Հանրապետության օրենսդրությանը և մարզպետի աշխատակազմի գործունեությանն առնչվող այլ պայմաններին (պայմանագրերին, գերատեսչական նորմատիվ ակտերին և այլնին) համապատասխանություն,
* տնտեսող, արդյունավետ և օգտավետ գործառույթներ,
* տեղեկությունների վստահելիություն և ամբողջականություն,
* կորուստներից, չարաշահումներից և վնասներից ակտիվների ու ռեսուրսների պահպանման հուսալիություն,
* առաջադրանքների կատարում և նպատակների իրագործում:

դ) տրամադրել.

* հավաստիացում առ այն, որ մարզպետի աշխատակազմում առկա կառավարչական և իրականացվող ռիսկերի կառավարման գործընթացները համապատասխանում են/չեն համապատասխանում/մասամբ են համապատասխանում նշանակալի ռիսկերի բացահայտման և դիտարկման նպատակին.
* հաստատում առ այն, որ ներդրված ներքին հսկողական համակարգերը գործում են/չեն գործում արդյունավետ կերպով.
* հավաստիացում առ այն, որ ռիսկերի կառավարման վերաբերյալ հաշվետվողականության գործընթացները հուսալի են/հուսալի չեն.
* հաստատում առ այն, որ Մարզպետը մարզպետի աշխատակազմի այլ պաշտոնատար անձանցից ստանում է/չի ստանում/մասամբ է ստանում պատշաճ որակի և հուսալի տեղեկատվություն.
* առաջարկություններ՝ ուղղված հսկողական համակարգերի և ռիսկերի կառավարման ընթացակարգերի բարելավմանը և հսկողական համակարգերում բացահայտված թերությունների շտկմանը,
* եզրակացություն ենթակա Միավորների նկատմամբ հսկողության վերաբերյալ,
* եզրակացություն մարզպետի աշխատակազմի կառուցվածքային և առանձնացված ստորաբաժանումների մակարդակով և ընդհանուր համակարգի հսկողության վերաբերյալ,
* եզրակացություն կապալառուների կամ ծառայություն մատուցողների հսկողության համակարգերի վերաբերյալ, եթե այդ հսկողությունն էական է կազմակերպության նպատակների իրագործման համար.

ե) կազմել և Մարզպետին ու ներքին աուդիտի կոմիտեին ներկայացնել ներքին աուդիտի մասին օրենսդրությամբ նախատեսված հաշվետվությունները.

* իրականացված աուդիտորական առաջադրանքների արդյունքների վերաբերյալ պարբերական հաշվետվություններ, որը կներառի՝ ինչպիսի աշխատանք է կատարվել և որն է այդ աշխատանքների կատարման պատճառը, ներքին աուդիտի շրջանակներում հայտնաբերված բոլոր բացահայտումները և եզրակացությունները, կառուցողական առաջարկություններ` կազմակերպության գործունեությունը բարելավելու հարցում` Մարզպետին օգնելու նպատակով.
* ներքին աուդիտի գործունեության արդյունքների վերաբերյալ տարեկան հաշվետվություն.
* տարեկան առնվազն մեկ անգամ ներքին աուդիտի որակի երաշխավորման և բարելավման ծրագրի կատարման վերաբերյալ հաշվետվություն, ներառյալ ներքին գնահատման արդյունքները, միջոցառումների անհրաժեշտ ծրագրերը և դրանց իրականացման արդյունքները.

զ) իրականացնել վերստուգման գործընթաց՝ աուդիտի ենթարկվող Միավորի ղեկավարության կողմից իրականացված՝ աուդիտի արդյունքում բացահայտված թերությունների շտկման գործողությունների համապատասխանությունը, արդյունավետությունը և ժամանակին լինելը գնահատելու նպատակով և պարզելու թե արդյոք աուդիտի ենթարկված Միավորի Ղեկավարը ձեռնարկել է իրավիճակը շտկող գործողություններ կամ իրագործել է ներկայացված առաջարկությունները, ձեռք են բերվել ցանկալի արդյունքները, թե Մարզպետը և ներքին աուդիտի կոմիտեն իրենց վրա են վերցրել առաջադրանքի արդյունքներից բխող միջոցառումների չիրականացման ռիսկերը։ Վերստուգման գործողությունները պետք է պատշաճորեն փաստաթղթավորվեն:

Կատարողը պետք է հատուկ ուշադրություն դարձնի այն առաջարկություններին, որոնց մասով ղեկավարությունն ստանձնել է մնացորդային ռիսկ, և պատշաճ կերպով փաստաթղթավորի այդ դեպքերը.

է) կազմակերպել աշխատանքային փաստաթղթերի պատշաճ փաստաթղթավորում և պահպանում.

ը) կազմել ներքին աուդիտի որակի երաշխավորման և բարելավման ծրագիր, ապահովել դրա կատարումը, որը Ղեկավարին, ներքին աուդիտի կոմիտեին և այլ շահագարգիռ կողմերին կտրամադրի հիմնավորված հավաստիացում, որ ներքին աուդիտը գործում է արդյունավետ և օգտավետ, իր կանոնակարգի համաձայն, որն իր հերթին համապատասխանում է «Ներքին աուդիտի մասին» օրենքին, ստանդարտներին և վարքագծի կանոններին, ինչպես նաև ներքին աուդիտը դիտվում է որպես կազմակերպության գործառնությունները բարելավող գործունեություն.

1. ներքին աուդիտի համագործակցությունը այլ ներքին և արտաքին հավաստիացումներ տրամադրողների հետ.

ա) կատարողը պետք է համագործակցի ներքին հավաստիացումներ տրամադրողների հետ՝ անհրաժեշտ տեղեկատվություն ստանալու և գործողությունների կրկնությունը բացառելու նպատակով.

բ) Ղեկավարի հանձնարարությամբ Կատարողը պետք է համագործակցի Հայաստանի Հանրապետության հանրային հատվածի կազմակերպություններում օրենքով սահմանված կարգով հսկողություն (վերահսկողություն) իրականացնող պետական կառավարման համակարգի մարմինների և Հայաստանի Հանրապետության հաշվեքննիչ պալատի հետ՝ նրանց աջակցելու և համապատասխան տեղեկատվություն տրամադրելու նպատակով.

1. Կատարողը պետք է իրականացնի ներքին աուդիտ՝ հավաստիացման կամ խորհրդատվական ծառայությունների մատուցման միջոցով:

Հավաստիացման ծառայությունների համար նշանակված աուդիտորական առաջադրանքն իրականացվում է համակարգային մոտեցմամբ` համապատասխանության աուդիտի կամ կատարողականի աուդիտի միջոցով կամ համապատասխանության և կատարողականի աուդիտի տեսակների համակցությամբ:

Համապատասխանության աուդիտը կամ իրավական աուդիտը նախատեսված է օրենքներին, այլ իրավական ակտերին, ինչպես նաև կազմակերպության գործունեությանն առնչվող այլ պայմաններին (պայմանագրեր, գերատեսչական նորմատիվ ակտեր և այլն) կազմակերպության գործունեության համապատասխանությունը պարզելու համար: Այս դեպքում, շեշտը դրվում է ոչ միայն ներքին հսկողության տարբեր գործընթացների արդյունավետության գնահատման, այլ նաև օրենքներին, այլ իրավական ակտերին և այլ պայմաններին կազմակերպության գործունեության համապատասխանության վերաբերյալ ղեկավարությանը հավաստիացման տրամադրման վրա:

Կատարողականի աուդիտը նախատեսված է գործընթացները գնահատել տնտեսելու, օգտավետության և արդյունավետության տեսանկյունից: Կատարողականի աուդիտն ուսումնասիրում է ծառայության մատուցումը այս երեք հատկանիշների տեսանկյունից: Այն կարող է նաև ընդգրկել ծառայությունների համեմատումը համանման կազմակերպությունների կողմից մատուցված ծառայությունների հետ` որակի և ծախսերի տեսանկյունից:

Համապատասխանության և կատարողականի աուդիտի տեսակների համակցության տարատեսակներից են՝ համակարգի գնահատման, ֆինանսական, տեղեկատվական տեխնոլոգիաների և այլ աուդիտները:

**4․ԼԻԱԶՈՐ ՄԱՐՄՆԻՆ ՏՐԱՄԱԴՐՎՈՂ ՏԵՂԵԿԱՏՎՈՒԹՅՈՒՆԸ**

Կատարողը Հայաստանի Հանրապետության ֆինանսների նախարարությանը՝ որպես «Ներքին աուդիտի մասին» օրենքով սահմանված լիազոր մարմին (այսուհետ՝Լիազոր մարմին) պետք է տրամադրի ներքին աուդիտի մասին Հայաստանի Հանրապետության օրենսդրությամբ նախատեսված հետևյալ տեղեկատվությունը.

ա) «Ներքին աուդիտի մասին» օրենքի 13-րդ հոդվածի 4-րդ մասի 5-րդ կետով սահմանված Լիազոր մարմնի կողմից հրապարակված ցանկում ընդգրկվելու համար ներկայացված տեղեկություններում կամ փաստաթղթերում, այդ թվում` Կատարողի կամ դրա աշխատող համարվող ներքին աուդիտորների մասին փաստաթղթերում փոփոխություններ կատարելու դեպքում այդ փոփոխությունների մասին տեղեկատվություն` դրանք ուժի մեջ մտնելուց հետո 15 աշխատանքային օրվա ընթացքում.

բ) ներքին աուդիտորներին վերապատրաստելու անհրաժեշտության և վերապատրաստման ծրագրի ուղղվածության մասին առաջարկություններ.

գ) ռազմավարական ծրագիրը, ներառյալ դրանում կատարված փոփոխությունները ներքին աուդիտի մասին օրենսդրությամբ սահմանված կարգով վավերացվելու օրվան հաջորդող երկու աշխատանքային օրվա ընթացքում՝ ի գիտություն.

դ) հաջորդող տարվա տարեկան ծրագիրը՝ մինչև տվյալ տարվա դեկտեմբերի 1-ը.

ե) հաշվետվություն՝ Հայաստանի Հանրապետության ֆինանսների նախարարի 2012 թվականի փետրվարի 17-ի N 143-Ն հրամանի 9-րդ հավելվածում ներկայացված 2-րդ ձևով՝ ներքին աուդիտի կանոնակարգի հաստատումից կամ փոփոխության ուժի մեջ մտնելուց հետո 5 աշխատանքային օրվա ընթացքում.

զ) ներքին աուդիտի տարեկան ամփոփ հաշվետվություն՝ մինչև հաջորդ տարվա մարտի 1-ը.

է) կազմակերպության կողմից հաստատված ներքին գնահատման ստուգաթերթերը և հարցաշարերը ու դրանցում կատարված փոփոխությունները՝ հաստատումից հետո 5 աշխատանքային օրվա ընթացքում.

ը) ներքին գնահատման արդյունքները, միջոցառումների անհրաժեշտ ծրագրերը և դրանց իրականացման արդյունքները՝ տարեկան առնվազն մեկ անգամ, ցանկալի է տարեկան ամփոփ հաշվետվության հետ մեկտեղ:

**5. ՆԵՐՔԻՆ ԱՈՒԴԻՏԻ ԾԱՌԱՅՈՒԹՅՈՒՆ ՄԱՏՈՒՑՈՂ ԿԱՏԱՐՈՂԻ ՆԿԱՏՄԱՄԲ ԸՆԴՀԱՆՈՒՐ ՊԱՀԱՆՋՆԵՐ**

ա) Կատարողըպետք է ընդգրկված լինի Լիազոր մարմնի կողմից վարվող՝ հանրային հատվածում ներքին աուդիտ իրականացնելու համար որակավորում ունեցող կազմակերպությունների ցանկում,

բ) Կատարողի՝ սույն տեխնիկական բնութագրով նախատեսված ծառայությունների մատուցման համար ներգրավված աուդիտորները պետք է ունենան Հայաստանի Հանրապետության հանրային հատվածի ներքին աուդիտորի որակավորում, աուդիտի ոլորտում (ներքին և (կամ) արտաքին) մասնագիտական գործունեության առնվազն 3 տարվա փորձ, համատեղությամբ չաշխատեն ներքին և/կամ արտաքին աուդիտի ծառայություններ մատուցող այլ կազմակերպություններում, կամ այլ կազմակերպություններում աշխատեն որպես ներքին աուդիտոր,

գ) Ներքին աուդիտի տարեկան ծրագիրը կազմելուց և անհրաժեշտ մարդկային ռեսուրսները հաշվարկելուց հետո՝ Կատարողն, անհրաժեշտության դեպքում, կարող է ներգրավել բ) կետում նշված չափանիշներին համապատասխանող լրացուցիչ աշխատանքային ռեսուրսներ: Նշվածի համար կատարողը պետք է ունենա ներքին աուդիտի մասին օրենսդրությամբ սահմանված կարգով հաշվարկված բ) կետում նշված չափանիշներին համապատասխանող, բավարար քանակությամբ մարդկային ռեսուրսներ՝ հանրային հատվածի կազմակերպության ներքին աուդիտի միջավայրի տարրերի ռիսկերի գնահատման արդյունքներով կազմված ռազմավարական և տարեկան ծրագրերը պատշաճ կերպով իրականացնելու համար։

Կատարողըներքին աուդիտի աշխատանքները պետք է կատարի ներքին աուդիտի մասին Հայաստանի Հանրապետության օրենսդրության պահանջներին և Հայաստանի Հանրապետության ներքին աուդիտի մասնագիտական գործունեության ստանդարտներին համապատասխան և պահպանի ներքին աուդիտորի վարքագծի կանոնները։

**6.ԾԱՌԱՅՈՒԹՅԱՆ ԸՆԴՈՒՆՄԱՆ և ՎՃԱՐՄԱՆ ԺԱՄԱՆԱԿԱՑՈՒՅՑԸ**

Կնքվելիք պայմանագրով ծառայության մատուցման ժամկետը սահմանվում է առնվազն 12 ամիս, որի հաշվարկը չի ներառում պատվիրատուի կողմից հաշվետվությունները հաստատելու հետ կապված ժամկետները:

Հաշվետվությունները ներկայացվում են յուրաքանչյուր երեք ամիսը մեկ՝ մինչև հաջորդող առաջին ամսվա 15-րդ օրը: Հաշվետվությանը կից ներկայացվում է տվյալ ժամանակահատվածում մատուցված ծառայության բնույթը, բովանդակությունը և դրա փաստաթղթավորման արդյունքը, ինչպես նաև գրավոր հավաստում, որ ծառայությունը մատուցվել է 5-րդ բաժնի բ) կետում նշված չափանիշներին բավարարող աշխատանքային ռեսուրսների կողմից:

Պատվիրատուի կողմից հաշվետվությունը քննարկվում և հաստատվում կամ առարկություններով կատարողին վերադարձվում է այն ստանալուն հաջորդող 10 աշխատանքային օրվա ընթացքում: Հաշվետվությունը հաստատվում է կազմակերպության ղեկավարի որոշմամբ, որի հիման վրա այն կայացվելուն հաջորդող երկու աշխատանքային օրվա ընթացքում պատասխանատու ստորաբաժանման ղեկավարաը հաստատում է հանձնման-ընդունման արձանագրությունը:

Մատուցված ծառայության դիմաց վճարումներն իրականացվում են յուրաքանչյուր անգամ ներկայացված հաշվետվությունը հաստատվելու դեպքում՝ պայմանագրով նախատեսված վճարման ժամանակացույցով սահմանված ամսին:

Ընդ որում, եթե պայմանագրի գործողության ժամկետը չի ավարտվում տվյալ բյուջետային տարվա ընթացքում, ապա ծառայությունների մատուցման շարունակությունն ապահովելու նպատակով հաջորդող բյուջետային տարում կնքվող համաձայնագրով նախատեսվում է նաև, որ դրա պահանջները կիրառվում են տվյալ տարվա հունվարի 1-ից կողմերի միջև փաստացի ծագած հարաբերությունների վրա, իսկ վճարումն իրականացվում է այդ տարում ծառայության ձեռքբերման համար նախատեսված հատկացումների հաշվին:

**7.ԱՇԽԱՏԱՆՔԱՅԻՆ ՌԵՍՈՒՐՍՆԵՐ**

Աշխատանքային ռեսուրսների առկայությունը հիմնավորելու համար ընտրված մասնակիցը ներկայացնում է համապատասխան գործատուի կողմից ստորագրված երաշխավորության մասին ստորագրված գրավոր հավաստիացում և հայտարարություն՝ «Ներքին աուդիտի մասին» օրենքի 9-րդ հոդվածի 4-րդ մասով նախատեսված սահմանափակումների բացակայության մասին։

**8.ԱՅԼ ՏԵՂԵԿՈՒԹՅՈՒՆՆԵՐ**

1. ՀՀ Արագածոտնի մարզպետի աշխատակազմի գործառույթները սահմանված են ՀՀ կառավարության 19.09.2002թ. թիվ 1792-Ն որոշմամբ և այլ նորմատիվ իրավական ակտերով.
2. Հրավերով կարող է սահմանվել նաև, որ մասնակիցը գնային առաջարկին կից ներկայացնում է ծառայության մատուցման առանձին տարրերի միավոր գներ.
3. Կատարողին կտրամադրվեն մարզպետի աշխատակազմի ներքին աուդիտի օրենսդրությունից բխող ներքին իրավական ակտերի օրինակները.
4. Կատարողին կտրամադրվեն մարզպետի աշխատակազմի տարեկան և եռամյա ռազմավարական ծրագրերը.
5. Ներքին աուդիտի հետ կապված հարաբերությունները կարգավորվում են այդ թվում հետևյալ իրավական ակտերով.
6. «Ներքին աուդիտի մասին» օրենք.
7. Հայաստանի Հանրապետության կառավարության 2011 թվականի օգոստոսի 11-ի N 1233-Ն որոշում.
8. Հայաստանի Հանրապետության ֆինանսների նախարարի 2011 թվականի դեկտեմբերի 8-իN 974-Ն հրաման.
9. Հայաստանի Հանրապետության ֆինանսների նախարարի 2012 թվականի փետրվարի 17-իN 143-Ն հրաման.
10. Հայաստանի Հանրապետության ֆինանսների նախարարի 2012 թվականի փետրվարի 23-իN 165-Ն հրաման.
11. Հայաստանի Հանրապետության կառավարության 2012 թվականի մայիսի 31-իN 732-Ն որոշում.
12. Հայաստանի Հանրապետության ֆինանսների նախարարի 2012 թվականի նոյեմբերի 30-իN 1050-Ն հրաման.
13. Հայաստանի Հանրապետության ֆինանսների նախարարի 2012 թվականի դեկտեմբերի 12-իN 1096-Ն հրաման.
14. Հայաստանի Հանրապետությանկառավարության 2013 թվականի օգոստոսի 8-ի N 896-Ն որոշում.
15. Հայաստանի Հանրապետության կառավարության 2013 թվականի փետրվարի 13-իN 176-Ն որոշում.
16. Հայաստանի Հանրապետության ֆինանսների նախարարի 2014 թվականի օգոստոսի 21-իN 541-Ն հրաման:

**9.ՊԱՏՎԻՐԱՏՈՒԻ ԿՈՂՄԻՑ ԼՐԱՑՄԱՆ ԵՆԹԱԿԱ ԱՂՅՈՒՍԱԿ**

**2026 թվականի ընթացքում աուդիտի ենթարկվող միավորների**

/յուրաքանչյուր եռամսյակում՝ 10 դպրոց/

|  |  |  |
| --- | --- | --- |
| **Հ/Հ** | **հաստատության անվանումը** | **2026** |
| **1** | **Աշտարակի թիվ 1 հ/դ** |  |
| **2** | **Աշտարակի թիվ 2 հ/դ** |  |
| **3** | **Աշտարակի թիվ 3 հ/դ** |  |
| **4** | **Աշտարակի թիվ 4 հ/դ** |  |
| **5** | **Աշտարակի Վ.Պ.հ/դ** |  |
| **6** | **Մուղնիի հ/դ** |  |
| **7** | **Արագածոտնի մ/դ** |  |
| **8** | **Արտաշավանի մ/դ** |  |
| **9** | **Արուճի մ/դ** |  |
| **10** | **Ավանի մ/դ** |  |
| **11** | **Կոշի մ/դ** |  |
| **12** | **Նոր Ամանոսի մ/դ** |  |
| **13** | **Շամիրամի հ/դ** |  |
| **14** | **Ոսկեվազի մ/դ** |  |
| **15** | **Ապարանի թ 1 հ/դ** |  |
| **16** | **Ապարանի թ 2 հ/դ** |  |
| **17** | **Արագածի թ.2 մ/դ** |  |
| **18** | **Ափնայի մ/դ** |  |
| **19** | **Եղիպատրուշի մ/դ** |  |
| **20** | **Շենավանի մ/դ** |  |
| **21** | **Վարդենիսի մ/դ** |  |
| **22** | **Ալագյազի մ/դ** |  |
| **23** | **Լեռնապարի մ/դ** |  |
| **24** | **Ծաղկահովիտի մ/դ** |  |
| **25** | **Ծիլքարի մ/դ** |  |
| **26** | **Հնաբերդի մ/դ** |  |
| **27** | **Ճարճակիսի մ/դ** |  |
| **28** | **Աշնակի մ/դ** |  |
| **29** | **Արագածավանի թ 1 մ/դ** |  |
| **30** | **Արագածավանի թ 2 մ/դ** |  |
| **31** | **Արտենիի թիվ 1 մ/դ** |  |
| **32** | **Դաշտադեմի մ/դ** |  |
| **33** | **Դավթաշենի մ/դ** |  |
| **34** | **Դդմասարի հ/դ** |  |
| **35** | **Եղնիկի հ/դ** |  |
| **36** | **Թլիկի հ/դ** |  |
| **37** | **Կանչի հ/դ** |  |
| **38** | **Հակոյի հ/դ** |  |
| **39** | **Նոր Արթիկի մ/դ** |  |
| **40** | **Սորիկի հ/դ** |  |
| **41** | **Օթևան(Բայսզ)** |  |

*Հավելված 2*

*N 26/01 գնման հայտի*

*Վճարման ժամանակացույց*

**­­­­­­­­­­­­­­**ՎՃԱՐՄԱՆ ԺԱՄԱՆԱԿԱՑՈՒՅՑ\*

ՀՀ դրամ

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ***Ծառայության*** | | | | | | | | | | | | | | | | | |
| ***հրավերով նախատեսված չափաբաժնի համարը*** | ***գնումների պլանով նախատեսված միջանցիկ ծածկագիրը` ըստ ԳՄԱ դասակարգման (CPV)*** | ***անվանումը*** | ***դիմաց վճարումները նախատեսվում է իրականացնել 2025 թ-ին` ըստ ամիսների, այդ թվում\*\**** | | | | | | | | | | | | | |
|  |  |  | ***հունվար*** | ***փետրվար*** | ***մարտ*** | ***ապրիլ*** | ***մայիս*** | ***հունիս*** | ***հուլիս*** | ***օգոստոս*** | ***սեպտեմբեր*** | ***հոկտեմբեր*** | ***նոյեմբեր*** | ***դեկտեմբեր*** | ***Ընդամենը*** |
| ***1*** | 79211180/501 | Ներքին աուդիտի ծառայություններ | ***%*** | ***%*** | ***%*** | ***%*** | ***%*** | ***%*** | ***%*** | ***%*** | ***%*** | ***%*** | ***%*** | ***%*** | ***%*** |

*\*\* հրավերում գումարները նշվում են տոկոսով, իսկ պայմանագիրը կնքելիս տոկոսի փոխարեն նշվում է կոնկրետ գումարի չափ*